24. ΑΠΟΦΑΣΗ ΥΠΟΥΡΓΟΥ ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ Αριθ. Φ. 70557/οικ.10642/699 της 23/27 Απρ. 2007 (ΦΕΚ Β΄659) Συγκρότηση του Υπηρεσιακού Συμβουλίου του Ταμείου Ασφαλίσεως Προσωπικού ΟΤΕ.  Έχοντας υπόψη:  1. Τις διατάξεις:  α) Των άρθρων 157, 158, 159, 160, 161 και 162 του ν. 3528/2007 «Κύρωση του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ.» (ΦΕΚ Α΄ 26).  β) Της παραγράφου β4 του άρθρου 40 του ν. 1884/1990 «Διαρρυθμίσεις στην έμμεση φορολογία και άλλες διατάξεις» (ΦΕΚ Α΄ 81).  γ) Του άρθρου 90 του «Κώδικα Νομοθεσίας για την Κυβέρνηση και τα Κυβερνητικά όργανα» που κυρώθηκε με το άρθρο πρώτο του π.δ. 63/2005 (ΦΕΚ Α΄ 98).  2. Τις οργανικές διατάξεις του Ταμείου Ασφαλίσεως Προσωπικού ΟΤΕ (π.δ. 411/1988 ΦΕΚ Α΄ 192), όπως τροποποιήθηκε με το π.δ. 93/1990 (ΦΕΚ Α΄ 46).  3. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του προϋπολογισμού του Ταμείου Ασφαλίσεως Προσωπικού ΟΤΕ, ούτε του Κρατικού Προϋπολογισμού, γιατί με την παρούσα συγκρότηση δεν μεταβάλλεται ο αριθμός των μελών του υφιστάμενου κατά την έναρξη της ισχύος του ν.3528/2007 Υπηρεσιακού Συμβουλίου, αποφασίζουμε:  1. Συγκροτούμε πενταμελές Υπηρεσιακό Συμβούλιο  αρμόδιο για όλο το προσωπικό του Ταμείου Ασφαλίσεως Προσωπικού ΟΤΕ, ως εξής:  α.1) Έναν (1) μόνιμο υπάλληλο που λαμβάνεται μεταξύ πέντε (5) εν ενεργεία προϊσταμένων Διεύθυνσης που υπάγονται στην αρμοδιότητα του υπηρεσιακού συμβουλίου και έχουν τον περισσότερο χρόνο άσκησης καθηκόντων προϊσταμένου Διεύθυνσης, που ορίζεται πρόεδρος του υπηρεσιακού συμβουλίου.  Σελ. 632,22 Τεύχος       Σελ.       α.2) Δύο (2) μονίμους υπαλλήλους με βαθμό Α΄ και ενός (1) τουλάχιστον έτους άσκηση καθηκόντων προϊσταμένου τμήματος, από αυτούς που υπάγονται στην αρμοδιότητα του υπηρεσιακού συμβουλίου και υπηρετούν στο Νομό Αττικής. Αν ο αριθμός των υπηρετούντων στο Νομό Αττικής, δεν επαρκεί για τη συγκρότηση του υπηρεσιακού συμβουλίου, ορίζονται υπάλληλοι που υπηρετούν εκτός του Νομού Αττικής, που έχουν τις λοιπές προϋποθέσεις που ορίζονται στο προαναφερόμενο εδάφιο.  β) Δύο (2) αιρετούς εκπροσώπους των υπαλλήλων με βαθμό Α΄ με τους αναπληρωτές τους.  2. Τα υπό στοιχείο α΄ μέλη της παρ. 1 ορίζονται με ισάριθμους αναπληρωτές, σύμφωνα με τις διατάξεις της παρ.6 του άρθρου 159 του ν. 3528/2007.  3. Με την απόφαση ορισμού των μελών του υπηρεσιακού συμβουλίου, ορίζεται ο αναπληρωτής του προέδρου από τα υπό στοιχείο α(2) της παρ. 1 μέλη. Στην περίπτωση που προεδρεύει ο αναπληρωτής του Προέδρου, θα συμμετέχει ως τακτικό μέλος ο αναπληρωτής του προεδρεύοντος.  4. Ο αριθμός των οριζομένων μελών κάθε φύλου ανέρχεται σε ποσοστό ίσο τουλάχιστον με το ένα τρίτο (1/3) των οριζομένων, σύμφωνα με τις κείμενες διατάξεις, εφόσον στο Ταμείο υπηρετεί επαρκής αριθμός υπαλλήλων που συγκεντρώνει τις νόμιμες προϋποθέσεις για ορισμό και εφόσον τα μέλη που ορίζονται είναι περισσότερα από ένα (1).  5. Εισηγητής ορίζεται, χωρίς δικαίωμα ψήφου, ο προϊστάμενος της Υπηρεσίας προσωπικού με αναπληρωτή τον προϊστάμενο της αμέσως υποκείμενης οργανικής μονάδας προσωπικού, εκτός αν είναι και μέλη του υπηρεσιακού συμβουλίου. Κατά την εξέταση πειθαρχικών υποθέσεων, ως εισηγητής με δικαίωμα ψήφου, ορίζεται, σύμφωνα με τη διαδικασία της παρ.1 του άρθρου 133 του ν. 3528/2007, ένα από τα μέλη του υπηρεσιακού συμβουλίου.  22.Θ.γ.24 Προσωπικό Ο.Τ.Ε. 6. Γραμματέας του Υπηρεσιακού Συμβουλίου του Ταμείου Ασφαλίσεως Προσωπικού ΟΤΕ ορίζεται υπάλληλος με βαθμό τουλάχιστον Γ΄, με αναπληρωτή του υπάλληλο του ιδίου βαθμού της οικείας υπηρεσίας.  7. Η θητεία των μελών του Υπηρεσιακού Συμβουλίου είναι διετής.  Κατά την πρώτη εφαρμογή του νόμου αυτού, η θητεία των μελών του Υπηρεσιακού Συμβουλίου, λήγει στις 31.12.2008.  8. Όταν το Υπηρεσιακό Συμβούλιο κρίνει θέματα προσωπικού με σχέση εργασίας ιδιωτικού δικαίου, αντί των δύο αιρετών εκπροσώπων των μονίμων υπαλλήλων μετέχουν οι δύο αιρετοί εκπρόσωποι του προσωπικού με σύμβαση εργασίας ιδιωτικού δικαίου αορίστου χρόνου.  